b"\n_START_ARTICLE_\nAurich\n_START_SECTION_\nHist\xc3\xb2ria\n_START_PARAGRAPH_\nEl primer esment escrit de la ciutat Aurechove data del 1276, el nucli central va cr\xc3\xa9ixer a l'entorn de l'esgl\xc3\xa9sia de Llambert de Lieja, fundada pel comte Maurici I d'Oldenburg. Els primers artefactes humans retrobats daten del segle IX. L'edat mitjana va ser impregnat pels conflictes entre els \xc2\xabcapitosts\xc2\xbb, els caps tradicionalment elegits de Fr\xc3\xadsia oriental, que es van transformar en dinastia amb la nissaga dels Cirksena. Quan el comte Carl Edzard Cirksena va morir sense descendents, el 1744 Pr\xc3\xbassia va ocupar i annexionar la ciutat i el comtat. Durant l'ocupaci\xc3\xb3 francesa (1799-1814) va ser capital del Departament Ems Oriental. Despr\xc3\xa9s del Congr\xc3\xa9s de Viena va passar al Regne de Hannover fins que despr\xc3\xa9s de la Guerra Austroprussiana va tornar a Pr\xc3\xbassia el 1866. La principal activitat de la ciutat era l'administraci\xc3\xb3 i el comer\xc3\xa7 ramader. El 1932, el partit nazi va obtenir 44,2% dels vots. La meitat de la comunitat jueva que comptava amb uns quatre cents persones va ser exterminat i els altres van emigrar per tot el m\xc3\xb3n. La sinagoga va ser incendiada i mai reconstru\xc3\xafda._NEWLINE_L'1 de juliol del 1972 els municipis Brockzetel, Dietrichsfeld, Egels, Extum, Georgsfeld, Haxtum, Kirchdorf, Langefeld, Middels, Pfalzdorf, Plaggenburg, Popens, Rahe, Sandhorst, Schirum, Spekendorf, Tannenhausen, Walle, Wallinghausen i Wiesens van fusionar amb la ciutat.\xc2\xa0"